Dagen i dag, 5. maj, er mange steder rundt om i Nordjylland ensbetydende med at Danmarks befrielse markeres. Ved mindekorset i Tobberup var der kransenedlæggelse, sange og taler. Mindekorset er et mindesmærke for de 20 personer, som blev dræbt ved to tog-attentater i 1944 og 1945. Her sprængtes flere togvogne kort tid efter at togene havde forladt Hobro. Også i Aalborg blev der flere steder lagt kranse. Blandt andet ved den engelske flyver Arthur Dales' grav på Sønder Kirkegaard i Aalborg. Hans fly blev skudt ned over Kattegat, og Dales var den eneste af besætning på omkring otte mand, som  det lykkedes at finde. På mindelunden ved Almindekirkegården i Aalborg blev der også lagt en krans for at mindes. Her mindedes  de 5000 danskere og ikke mindst de 28 aalborgensere, der mistede livet og som forsvandt i tyske koncentrationslejre. Vanen tro blev den 5. maj også markeret på Vadum Kirkegaard. Her blev der lagt kranse for de engelske flyvere fra Royal Air Force, piloter,  der i dag ligger begravet på Vadum Kirkegaard. Heriblandt  Albert Slatter. Hvert år er der tradition for at pårørende til Slatter-familien kommer og ligger en krans ud for Albert Slatters grav, i år var det et barnebarn til den afdøde engelske soldat, der var til stede på Vadum Kirkegaard.

Referat:
I dag er 72-året for Danmarks befrielse blevet markeret flere steder i Nordjylland.